**Kedves Versenyző!**

A feladat egy tabló készítése a Vénusz belső szerkezetéről a GIMP programban. Rendelkezésére állnak a *vénusz\_felirathoz.jpg, vénusz\_ábrához.jpg* és az *űrszonda.png* fájlok. Ezek segítségével kell elkészíteni a feladatot a Vénusz\_minta.png alapján. Az elkészítésre 60 perc áll rendelkezésedre. Figyelj a pontos méretekre és színekre! Ne feledkezz meg a folyamatos mentésről munka közben! A minta feliratot nem kell elkészítened.

* A munkádat mentsd el **Kerületed\_A\_Tanulói azonosítód** néven .xcf formátumában!

Pl.: A második kerületben A12B1 tanulói azonosítóval versenyző tanuló az alábbi néven menti a munkáját: 02\_A\_ A12B1

A megoldás során használt rétegek láthatóak legyenek, ezért lehetőség szerint külön rétegeken dolgozz és a rétegeket ne egyesítsd.

* A kész munkádat azonos néven mentsd el .png formátumban is!
* A kép legyen 1920 képpont széles és 1080 képpont magas.
* A háttér színe legyen fekete.
* A Vénusz felirat betűtípusa: Bauhaus 93, mérete: 250 px. A képpel kitöltött rész mögött szerepel ugyanaz a szöveg, vörös kitöltéssel, kicsit elcsúsztatva árnyék hatásként.
* A *mag, köpeny, kéreg* és *légkör* feliratok Arial Bold betűtípusúak és 100 px méretűek.
* A köpeny kör színátmenetes kitöltésű. Formája: sugaras. Színei: vörös és narancssárga.
* A feladatban használt színek és méretek:

|  |  |  |  |  |
| --- | --- | --- | --- | --- |
| vörös: | RGB (127, 0, 0) |  | Légkör körének mérete: | 640 px |
| narancssárga: | RGB (255, 100, 0) |  | Kéreg körének mérete: | 620 px |
| sárga: | RGB (255, 255, 0) |  | Köpeny körének mérete: | 580 px |
| fehér: | RGB (255, 255, 255) |  | Mag körének mérete: | 120 px |
|  |  |  | Űrszonda mérete: | 700 px széles,  708 px magas |

**Sikeres versenyzést kíván a versenybizottság!**