**Kedves Versenyző!**

Az alábbi feladatok Magyarországon található síkomplexumokkal kapcsolatosak. A táblázat tartalmazza a sípályák hegyének a kezdeti- (Kmagasság) és a végmagasságát (Vmagasság), liftjeinek számát, kék-piros-fekete pályák hosszát, napijegyek árát.

A feladatok megoldása során képleteket, függvényeket használj! Ha egy adat megváltozik vagy újabb adatot rögzítünk a táblázatban, akkor az eredményeid is annak megfelelően változzanak!

Az adatokat a nyers.xlsx munkafüzetben találod. Mentsd el a versenymappádba **Kerületed\_D\_Tanulói azonosítód** néven.Pl.: A második kerületben A12B1 tanulói azonosítóval versenyző tanuló az alábbi néven menti a munkáját: 02\_D\_ A12B1

**Figyelj a folyamatos mentésre!**

* A munkafüzet két munkalapot tartalmaz. Nevezd át a Munka1-et Sípályák, a Munka2-őt Síkölcsönző névre!
* Használj a minta alapján sortöréseket. A cellák szélességének beállításával gondoskodj róla, hogy minden cella tartalma látszódjon.
* Mind a két munkalapon Times New Roman betűtípus van, amik 20, 12 vagy 10 pontosak. (A diagramon van csak 10 pontos betűméret.)

**Sípályák munkalap:**

* Rendezd ábécé sorrendbe a síkomplexumokat!
* Szúrj be egy új oszlopot a Fekete, H oszlop után. Az oszlop címe: Sípályák hossza. Számítsd ki az I oszlopba, hogy összesen mennyi a sípályák hossza!
* Az L oszlopba jelenjen meg a hosszú, közepes vagy rövid szó a sípályák hossza alapján! Hosszú egy síkomplexum, ha 5 km-nél hosszabb, rövid, ha 3 km-nél rövidebb.
* Az F11, G11, H11-es cellába, add meg, hogy típusonként mennyi a sípályák hossza! Az eredményt ábrázold sávdiagramon. A diagramterület háttere a sipalya.jpg kép legyen, 40%-os áttetszőséggel.
* A kérdések melletti cellába, számítsd ki az eredményeket! Figyelj rá, hogy ha a táblázatban egy adat változik, akkor automatikusan számolja újra az értéket!
  + Hány síkomplexum található Magyarországon? (C13)
  + Mennyi a legdrágább felnőtt napijegy? (C14)
  + Mennyi a legolcsóbb gyerek napijegy? (C15)
  + Mennyi átlagosan a szintkülönbség? (C16)
  + Hány helyen van ötnél több lift? (H13)
  + Kiss család (2 felnőtt, 3 gyerek) Mátraszentistvánra megy egy szombati napon síelni. Mennyit fizettek a napijegyekért? (H14)
  + Mennyi a második legolcsóbb gyerek napijegy ára? (H15)
  + Mennyi a második leghosszabb fekete pálya hossza? (H16)
  + Végezd el a megfelelő cellaösszevonásokat és a jobbra igazításokat!
* **Formázás:** Formázd meg a táblázatot a minta alapján! Figyelj a cellaegyesítésekre, igazításokra, félkövér, dőlt kiemelésekre, szegélyezésre, formátumokra (Ft, m, km).
* A fő táblázat háttere szürke. Szúrd be a síelő szimbólumot a cím kétoldalára.

**Síkölcsönző munkalap:**

Az iskola diákönkormányzat január-februárban sífelszerelés-kölcsönző szolgáltatást indított. A következő táblázat tartalmazza, hogy az egyes tanulók mikor vitték el és mikor hozták vissza a kikölcsönzött sífelszerelést. Az eszközökért a C2 cellában lévő napidíjat kellett fizetni.

* Az első sorban mindig aktuális dátum szerepeljen, a mintán megadott formátumban.
* Képlettel számítsd ki az E és F oszlopba, hogy az egyes tanulók hány napra vitték el, és mennyit fizettek a sífelszerelésért!
* Legalább 10 nap kölcsönzés esetén kedvezmény jár. Jelenjen meg a *jár* szó, ha kedvezményre jogosult. Ha nem, akkor a *nem jár* kifejezés.
* Ha jár a kedvezmény, akkor az E4-es oszlopban található kedvezményt vonják le a fizetendő értékből. Mennyit kellet végül fizetniük azoknak, akik legalább 10 napra kölcsönöztek? Az eredmény jelenjen meg a H oszlopban. Azoknál, akik nem kaptak kedvezményt vízszintes vonal (-) szerepeljen.
* Hány diák kapott kedvezményt? (D13-as cellába add meg!)
* Formázd meg a minta alapján! Figyelj a cellaegyesítésekre, igazításokra, félkövér kiemelésekre, szegélyezésre, formátumokra (db, Ft, %).

***Sikeres versenyzést kíván a versenybizottság!***