**Kedves Versenyző!**

Készítsd el a Magyarországról szóló tájékoztatót a szoveg.txt fájl és a megadott minta alapján. A munkádat **Kerületed\_B\_Tanulói azonosítód** névvel mentsd el.   
Pl.: A második kerületben A12B1 tanulói azonosítóval versenyző tanuló az alábbi néven menti a munkáját: 02\_B\_ A12B1

**Ne feledkezz meg a gyakori mentésről!** Az állományban ne legyen üres bekezdés és felesleges szóköz! A feladat elkészítése során ügyelj a félkövér, dőlt, aláhúzott stílusokra, a betűk színére, a ritkításra, felső indexre, behúzásokra, valamint a bekezdések igazításaira, sorközre és térközre! A minta feliratot nem kell elkészítened.

Olvasd el a következő segítséget, amelyben olyan formázási műveletek vannak leírva, amelyeket a mintán nem biztos, hogy felismersz!

* A lap mérete A5, keskeny margókkal.
* Az egész dokumentuman automatikus elválasztás van.
* A szövegben két féle betűtípus található: Times New Roman, Lucida Calligraphy.
* A betűméretek 20, 16, 11 pt.
* A térköz 0 vagy 12 pt. (Kivéve, ha a mintán nem látható sokkal nagyobb térköz vagy a feladatleírás nem ír mást.)
* Készítsd el a minta alapján az oldalszámmal ellátott élőlábat és az élőfejet. Az élőfejben a zászlót alakzatokból készítsd el, a kész munkádat csoportosítsd!
* Az első oldalon lévő szalag.png kép egy új bekezdésben szerepel. A szélessége 6 cm.
* A korona.jpg kép magassága 2 cm és a képek a margókra illeszkednek.
* Készítsd el a táblázatot a mintának megfelelően. Használj 2,25 pt vastag, sötétzöld szegélyt! A táblázat magassága 1 cm.
* Az egyes versszakok sorainak végén a bekezdés vége jeleket alakítsd át sorvégi jelekké! A versszakok között 6 pt térköz van. Használj hasáb elrendezést!
* Vágd körül a magyarorszag.png képet, hogy ne látszódjanak a kép szegélyei.
* A 3. oldalon a cím utáni bekezdés jobb és bal behúzása 0,5 cm. Árnyékolásához használj egyéni színt, világosszürkét: RGB (222, 222, 216).
* A parlament.jpg kép magassága: 5 cm.
* A negyedik oldalon a tabulátorpozíciók: 3 és 12 cm.
* A minta alapján készítsd el a lábjegyzetet.

**Sikeres versenyzést kíván a versenybizottság!**